Den nederlandske journalisten Willem Sassen hadde vært i Waffen-SS, blitt såret på Østfronten og senere arbeidet for nazipartiets propagandakontor. Sassen ble dømt til døden in absentia av en militærdomstol i Belgia og til 20 års straffarbeid i Nederland. Sassen kom seg på falskt pass til Argentina og gled lett inn i SS-miljøet i Buenos Aires, hvor han skrev for den månedlige publikasjonen , utgitt av det nazistiske Dürer Verlag fra 1947 til 1958. Sassen ble introdusert for Eichmann av den tidligere SS-offiseren Otto Skorzeny i 1954.